Kas oled kunagi mõelnud, kui suurt osa mängib sinu elus riskimine?
Kas näed riski võtmist kui midagi, mida tasub teha või midagi sellist,
millest eemale hoida?
Tõepoolest, usku võib mõnikord pidada riskiks,
kuid risk ei tähenda rumalat käitumist.
Tänases saates jätkame jutlustesarja,
milles kõneleme riski võtmisest.
Eelmises osas:
Elu on risk. Vahel näeme maailma kui
liigselt ohtlikku paika ning kardame võtta
sellega kaasnevaid riske. Piibel on täis riske.
Me ei saa teenida Jumalat riske võtmata.
On olemas riske, mis kaasnevad Jumala teenimisega.
Nendega kaasnevad õnnistused Jumalalt.
On ka riske, mis võivad sind murda. Ühel juhul oled kantud ja teisel
juhul kukud läbi.
Aga riskeerides peab olema õige alus, millele toetuda.
Reaalsus on see, et Jumala Sõna annab meie riskidele alustala.
Need riskid on seotud usuga ja Jumala usaldamisega.
Ärgem võtkem riske ilma oma südant läbi katsumata
ja laskmata Jumalal jätkuvalt läbi kontrollida oma mõtlemist.
Ärgem võtkem riske ainuüksi sellepärast, et see on enamuse
inimeste arvamus või et nii tehakse, vaid võtkem riske,
mis peegeldavad Jumala tõotusi ja eesmärke.
Joosua Piiblist on väga hea näide sellest, kuidas keegi
riskeeris kõige sellega, mis tal oli, mitmel eri viisil.
Ületades Jordanit Kaanani suunas minnes tõotatud maale.
See otsus ja valik tähendas, et ta ees seisis kolmkümmend
üks kuningat, keda oli vaja lüüa.
Terve tee sinna toimusid võitlused, sealhulgas võitlus Jeerikos.
Kogu tema lugu on hea näide sellest, kuidas võib riske võtta
ja kuidas meiegi peaksime riske võtma.
Esimene asi, mis on Piiblis kirjas Joosua 1:1
"Ja pärast Issanda sulase Moosese surma kõneles
Issand Nuuni poja Joosuaga, Moosese teenriga"
Ma usun, et sellisel viisil on õige riske võtta, sest
esiteks peegeldab see selget Jumala Sõna.
Paljud inimesed juhinduvad sellest, et kui nad ütlevad: "Jumal ütles.."
Inimesed langetavad otsuseid ja saavad eksitatud oma südames
ning võtavad siiski riske. Sellisel viisil on lihtne öelda,
kuid tihti on see seoses sellega, mida me ise mõtleme ja soovime.
Ärgem siis pangem sõnu ise Jumala suhu.
Õpetussõnade 30:6 seisab: "Ära lisa midagi Tema Sõnadele,
et Ta ei võtaks sind vastutusele ja sina ei jääks valelikuks!"
Ma jälgin väga tähelepanelikult, kui ütlen: Jumal ütleb.
Kuid kasutan tihti sõnu, et tunnen, et Jumal pani
selle mulle südamele.
Tõde on see, et kui võtame riske, vajame selget sõna Jumalalt.
Veendu, et sina ei eksiks selles osas.
Avatud südamest, mis on Jumala ees siiras,
palu Tema käest juhtimist.
Jumal kõneles Joosuaga ja see on hea alus riskile.
2. Moosese raamatus öeldakse: "...aga tema teener Joosua,
Nuuni poeg, noor mees, ei lahkunud telgist."
Teisisõnu, ta ei lahkunud kunagi Jumala palge eest.
Tihtipeale me kaldume õigelt teelt kõrvale erinevate
otsuste tulemusena, aga Joosua võttis riski.
Ta sai selge sõna Jumalalt ning noore mehena ei kaldunud kõrvale.
Paljudel inimestel on erinev teekond ja erinev lugu
rääkida, nad on tulnud Jumala juurde erinevatel aegadel ja
erinevates olukordades.
Kuid üks, mida kindlalt tean, on see, et kui tahad
võtta riske, mis peegeldavad Jumala eesmärke sinu elu jaoks,
ära kunagi alahinda Jumala ligiolus olemise tähtsust.
See on see, mida Joosua tegi. Mumbais olles tundsin väga
tugevalt, et Jumal kõnetas mind seoses Vision Rescue'ga.
See on üks inimõiguste kaitsega tegelev organisatsioon.
See on risk ja nõuab usku.
Üks asi, millest sel nädalal veel kõnelen, on süda,
mis on valmis teenima.
Üks põhjuseid, miks soovin, et oleksite kuulamas,
on mu südamel - see on pühendumine uuel tasemel.
Tunnen, et see on Jumalale meelepärane ja hea alustuspunkt.
Teine asi, mis ma arvan, et on tähtis ning mida ka
Joosua peegeldab, on ajastus riskide võtmisel.
Jumal kõnetas Joosuat: "Mooses, mu sulane, on surnud.
Ja nüüd võta kätte, mine üle Jordani" (Jos 1:")
Võime võtta õige riski valel ajal ning sel on hävitavad tagajärjed.
Vahel inimesed riskeerivad ning see ei tähenda,
et nende otsus oli vale, vaid nad ei mõistnud,
et kõigeks on oma aeg.
Olin väga noor, kui lõpetasin Piiblikooli.
Olin kahekümnene. Paljud õpilased, kes lõpetasid
meie kooli, neil oli palju häid võimalusi ning nad oskasid
end hästi tööle rakendada. Mäletan ka ennast selles
vanuses. Töötasin mitmel erineval kohal
ning juhtisin ka üht noorterühma.
Proovisin kõigega hästi hakkama saada.
Olime Bobbiega äsja abiellunud. Tol hetkel polnud ma veel
täisajaga teenistuses koguduse juures.
Mäletan, et olin väga ärritunud, kui sain väga ahvatleva tööpakkumise.
Selle vastuvõtmine oleks olnud väga lihtne.
Kokkusattumise läbi oli see Brisbane'is kellegi kaudu,
kes oli nimekas inimene. Mõistusega võttes oleks
olnud see loogiline järgmine samm. Ometi polnud selleks õige aeg.
Mäletan, kui olin 25-aastane, oli 6-7 aastat möödas piiblikoolist.
Tundus, et paljud mu sõpradest
olid edu saavutanud. Mäletan selgelt seda, et
sain selge tunde oma südamesse, millal oli õige aeg.
Istusime Bobbie ja mu vanematega autos ning sõitsime.
Mäletan end ütlemas, et tean, et praegu on õige aeg.
Nii mina kui Bobbie astusime välja ning langetasime oma otsused.
Sel ajal puhastasime poeaknaid olles poole kohaga tööl.
Sellel sammul polnud mingeid garantiisid.
Teenisin 70 dollarit nädalas akende puhastamise eest.
See oli kogu me sissetulek. Otsustasime riskida,
sest tundsime, et see on õigeaegne.
Ärge alahinnake seda, et Jumal saab teile anda sõna ja ajastuse.
Ärge võtke riske, kui kodutöö on tegemata.
See on tervemõistuslik käitumine ning tarkus Jumala poolt.
Joosua tegi oma kodutöö ära. Joosua 2:1 kirjutatakse,
et läkitati välja kaks maakuulajat.
Nad tulid tagasi ning andsid vastust.
Ärimaailmas kutsutakse seda püüdlikkuseks.
Kui kristlased ütlevad, et "Jumal ütles",
siis paljudes olukordades on lihtsam jääda kui lahkuda.
Rääkides geograafiast või koguduse elust või perekonnast, suhetest,
ärist, karjäärist pole risk lahkuda, vaid risk on jääda.
Samuti mõnikord Jumala poolt ettemääratud risk on jäämine.
Peab tegema oma kodutöö siiski.
Võiksin oma elust teile mitmeid lugusid ja ka vigu jutustada.
Aga täna pole selleks aega. Räägin ainult heast.
Meie Bobbiega elame samas majas alates 1990-ndatest.
Mäletan, kuidas leidsin selle maatüki.
Mäletan, et otsisin ühte teist seal lähedal asuvat maatükki.
Kuid kui nägin seda maad, siis küsisin selle kohta.
Tagasisideks sain negatiivse vastuse.
Proovisin võtta ühe kinnisvara firmaga ühendust, et nad
mulle seda maatükki näitaksid.
Ta vandus:"See on *** kvartal!" Te ei kujuta ette, kui mitmeid
kordi läksin sellesse paika koos Bobbiega.
Seisime seal ja palvetasime. Arhitekt ütles, et sellele
kohale oleks võimalik ainult ühte kohta maja ehitada.
Mõtlesin omaette, et ühte maja just tahangi ehitada.
See tundus mulle loogiline. Mäletan,et olin väga hoolikas
vaimselt ja püüdlik inimlikult. Kui jõudis kätte hetk,
mil pidin otsuse langetama. See oli umbes nagu minna
vastuvoolu mitmel erineval viisil. Nii meie kui ka teised sellel
samal tänaval tõenäoliselt maksime miinimumi oma
maaatüki eest. ¤100 000 vähem.
Mõeldes tagasi nendele valikutele ja tehtud otsustele
on tihtipeale vahe selles, kas oleme teinud oma kodutöö,
ajastanud õigesti ja saanud selge sõna Jumalalt nii vaimsetes
kui inimlikes asjades. Räägin teile veel midagi.
Kui tahad võtta riske, mis on juhitud Jumalast,
ära oma ainult hulljulgust, vaid julgust Jumalas.
Jumal ütleb korduvalt Piiblis: "ole vahva ja tugev."
Sellepärast, et sa tõesti vajad seda.
Ta ütles seda mitmes kirjakohas.
Räägin sellest, mis meeldib mulle eriti Joosua loos
riski võtmise koha pealt.
Joosua võttis ainult riske, mis olid kooskõlas talle antud kutsumusega.
Tema nimi on Jeshua, see tähendab lunastust.
Mooses muutis Ta nime Yehoshuaks, mis tähendas
omakorda Jahvet - Lunastajat.
Ta tõesti püsis oma kutsumuses.
On olemas teatud riskid, mida mina oma elus ei võta.
Erinevatel inimestel on erinevad kutsumused.
On inimesi, kes on kutsutud olema ärimaailmas. Tänu Jumalale, et
aitate maailma muuta ka sel alal. Üht ma tean, et minu kutsumus
ei ole olla ärimees. See on valdkond, milles mina riske
ei võta. Üle aastate on tuldud minu juurde ja küsitud:
"Miks Hillsong kirikuna ei taha võtta osa erinevatest
investeerimisvõimalustest? See oleks suur õnnistus kirikule."
Juba siis kui kirikut rajama hakkasime, võtsime vastu otsuse,
et teeme ainult seda, milleks Jumal meid on kutsunud.
Esimesed 14 aastat kui meie kirik oli Sydneys, toimusid teenistused
rendipindadel. Tol ajal oleksime võinud kergesti
ette rutata õigest ajast omada oma hoonet.
Juba tolleks hetkeks olime kasvanud Austraalia suurimaks kirikuks.
Kui aeg sai täis, siis Jumal kinkis meile ime.
Tema on see, kelle käest on kõik see, mis meil on.
Usume ka täna Jumala imetegudesse. Meil on oma osa, mis vahel
nõuab välja astumist usus - riski võtmist, mis on kooskõlas
meie kutsumusega.
Olegem ustavad.
Jumal ütleb Joosua 1:7: "Ole ainult vahva ja hästi tugev,
tehes hoolsasti kogu Seaduse järgi, mille mu sulane
Mooses sulle andis; ära kaldu sellest ei paremale ega vasakule,
et sa võiksid teha targasti kõikjal, kuhu sa lähed!"
Oled kunagi näinud kedagi, kes riskib siin ja riskib seal ning
ei jõua kuskile? Mõistke, et Jumalal on teie jaoks kutsumus.
Näeme seda Pauluse teises kirjas Timoteosele 1:9.
Ta on meid päästnud. Võta riske, mis on kooskõlas selle päästega.
2Tm 1:9 "kes on meid päästnud ja kutsunud püha kutsega,"
Tehke kindlaks, et iga risk, mida võtate, on kooskõlas Sõnaga,
Sõnaga, milles on Tema tahe. Siis on Jumala arm ja õnnistused teiega.
Juhindudes Jumala igavikulistest eesmärkidest, mitte mugavusest.
Tähtis on mõista, et meil ei ole mitte ainult eesmärk vaid
ka kutsumus. Kutsumus on, mida teeme. Eesmärki armastame.
Tõsiasi on, et paljud inimesed langetavad otsuseid
seoses valikutega, mis ei puuduta nende kutsumust.
Päästetud, kutsutud, eesmärgist juhitud ja armu saanud.
Mõista seda kui võtad riske.
Kas teeme sellest olenemata vigu? See on võimalik.
Joosua sai selge sõna Jumalalt kuid väljakutse seisnes ka selles,
kas ta elab Jumala Sõnale kuulekalt. Kõigele, mis oli Vanas Testamendis.
"Ärgu lahkugu see Seaduse raamat sinu suust"
Riske võttes kogeme kindlasti selles valdkonnas väljakuseid.
Tõesti on tähtis, et mida riskeerides räägime.
See, mida kõneleme võib olla ülesehitav ja vastupidi.
Otsusta, et juhindud Jumalast ja Tema märguandest.
Niisamuti ootad ka Tema ajastust.
Otsusta, et jääd kindlaks oma kutsumusele.
Ärgem laskem Seaduse raamatul (Jumala Sõnal) lahkuda meie suust
ega südametelt. Kõneleme sõnu oma ellu,
mis on Jumala poolt loodud. Nii püsime õnnistustes.
"Oma Jumalaga ma hüppan üle müüri."
Isa, me täname Sinu väelise Sõna eest.
Täname, et Sinu Sõna julgustab ja õpetab meid.
Täname, et kõik, mida Sinu Sõna ütleb läheb täide.
Niisamuti ka meie eludes. Issand, me palume, et
olenemata otsustest, mida langetame, et me ei saaks
eksitatud oma enese mõistusliku lähenemise poolt.
Isa, aita meil mitte unustada südametunnistust, mille Sina
oled meile andnud. Isa, ma palun, et elaksime
oma elu Sinu Sõna ja tahte kohaselt. Uskudes ja julgedes võtta riske, mis
on Sinust juhitud. Luba meil kogeda seda viljakust
Sinus, mis tuleb usust Kõigeväelisesse.
Täname Sind, Jeesuse nimel. Aamen.
Armastan seda korda lugeda kui Jumal andis Joosuale võimaluse
minna Kaananimaale. Juhtida teisi läbi tõotuste.
Joosua oli valmis võtma selle riski. Ees oli palju asju, mis olid
teadmata. Isegi lüüasaamisi. Joosua järgis Jumala selget sõna
ning astus usus julgelt välja. See oli tema kutsumus.
Joosua pani oma lootuse Jumalale.
Vahel näen, kuidas meil on kombeks mitte kasutada neid talente
ning järgida seda kutsumust, mis on meie osa ning hoopis
proovida käia kellegi teise rada.
Mina tean, et olen kutsutud olema pastor ja jutlustaja.
Tean, et äri pole minu osa.
Ma ei tegutse mujal. Vaid siis kui Jumal mind kutsub ning annab
mulle selge sõna ja õige aluse.
Tean, et kui hakkaksin võtma riske oma kutsumusest väljas siis
oleksin ma omapead.
Vahel peame võtma riske seoses inimestega. See on vajalik
kui soovime jõuda uuele tasemele. See on vajalik kui soovime, et
Jumala Sõna saaks meie elus tõelisuseks.
Kõik õigeaegselt ja kooskõlas Jumala Sõnaga.
Nii elades koged Jumala kandvat väge ning elad võidukat elu Jumalas.
Meie Jumal on ustav. Olge väga õnnistatud!
Kõik algas 18. aprillil kui saime telefonikõne, et mu isa oli
haiglasse viidud. Ta ei saanud kõneleda ega ka liigutada.
Ta sai vaevu oma silmi avada.
Nii selge oli see, et midagi toimus ta ajus. Isal leiti ajus kasvaja.
Kõik lapsed olid jõudnud selleks ajaks haiglasse.
Tuldi selleks, et tõenäoliselt hüvasti jätta.
Väga raske oli oma lastele rääkida, et vanaisa ei pruugi elada
rohkem kui vaid mõned päevad. Kõik, mida olin elu jooksul jutlustanud.
Kõik, mille pärast palvetanud ja mida uskunud, oli kokku kukkumas.
Miski minu sees aga julgustas minema Jumala Sõna juurde ja
ikka jätkata Jumalasse uskuma.
Nii minus kui mu abikaasas oli justkui midagi, mis julgustas
meid edasi uskuma. Terve meie kogudus
palvetas meie pärast. Nii raske on mõista, kuidas
inimesed üldse lähevad läbi olukordadest ilma koguduseta.
Saime kõne 4. augustil haiglast. Võtsin toru ja mõtlesin, et ei tea
mis on juhtunud. Isa ütles, et mul on sulle häid uudiseid.
Mulle tehti täna pilt mu ajust ja kasvaja on läinud.
Tänu Jumalale.
Tean, et on palju ka neid inimesi, kes ei tervene.
Usun, et Jumal tervendas mu isa. Tean, et kui mu isa oleks siiski
läinud igavikuteed, tean, et oleksime siiski jäänud uskuma
meie kõikvõimsat Jumalat. Oleme aga tänulikud, et isa sai
terveks. Paljud inimesed on saanud julgustust sellest loost.
Tänan teid vaatamast tänast saadet. Usun kogu oma südamest, et
Jumalal on hea plaan ja eesmärk kõigile.
Avades oma süda Jeesusele võime kogeda uut algust Jumalaga.
Jumal saab vabastada meid minevikust, avada uksi
tulevikus ja anda jõudu tänaseks.
Ära alahinda seda, mida Jumal võib sinu elus teha.
Olge väga õnnistatud! Järgmise korrani.
Igatsen Sinu ligiolu tükikest taevast
läbi Sinu Poja Jeesuse
Sina võid hetkega muuta olukordi meie eludes
igavesti Sinus leida koha tõusen üles, et Sind leida
pole midagi suuremat Sinu armastusest
Sinu arm ja halastus on mind päästnud
Jeesus, Sinu veri on mind
vabastanud ja ära pühkinud häbi
Sinu armastus on kui tuli mis põleb kõigile
minu igatsuseks on ülistada Sind
lase siis oma tulele täita minu süda
Las Su armastus tõmbab mind tõmba mind enese ligi
vajan Sind rohkem, Issand
alistun Su armastusele alandun Su risti ette
seisan hüljatuna Sinu embuses olen muudetud Su ligiolus
su armastus on tõesti nagu tuli mis põleb kõigile
mu ainsaks igatsuseks on ülistada Sind
täida mind oma armastusega
tõmba mind lähemale sinna kus oled
vajan Sind rohkem järgin Sind
alistan end Sinule Jeesus, ma kuulun Sulle
Sinu armastus on kui tuli mis põleb kõigile
soovin Sind ülistada tõesti, Su armastus põleb kõigile
täida, mind oma armastusega vajan Sind aina rohkem, mu Jumal
kui Sa kutsud ma järgnen Sulle
annan end Sinule üle kuulun Sinule, Jeesus
Olen läkitatud, olen missioonil sõnumiks on rahu
see sõnum jõuab kõikide rahvasteni need kes usuuvad
kas te siis ei näe et sõnumiks on rahu
me kõik vajame seda vajame tasakaalu ja lootust
otsime rahu inimkonnale
Oled olnud oodatud enne maailma rajamist.
Oled loodud Jumala poolt. Teda teenima ja ligimest armastama.
Me teenime Jumalat, kes on Kõikvõimas.
Ta süda hoiab meie poole ja Ta igatseb, et võiksime
kogeda Tema ligiolu ja kõikvõimsust. Ta soovib, et
saaksime osa Tema imetegudest.
Tõlge: Triin Pöör